Presidenti Obama në ceremoninë për Holokaustin
Kjo javë shënon Ditët Përkujtimore të Holokaustit nazist gjatë Luftës së Dytë Botërore
Kjo javë shënon Ditët Përkujtimore të Holokaustit nazist gjatë Luftës sëDytë Botërore. Me këtë rast, ceremoni u zhvilluan në disa vende, përfshirë edhekongresin amerikan, ku mori pjesë presidenti Barak Obama. Izraelimbajti një moment heshtjeje në kujtim të 6 milion hebrenjëve, që humbën jetën gjatëHolokaustit nazist. Sirenat u dëgjuan kudo, ndërkohë që njerëzit mbajtën dy minuta heshtje. Dhenjë tjetër thirrje për reflektim...pastaj Marshimi i Përvitshëm i të Gjallëve filloi aty ku ndodhej kampi ipërqëndrimit Aushvic. Dyert famëkeqe prej hekuri ende mbajnë të shkruar në gjermanisht fjalët“puna ju bën të lirë.” Të mbijetuarit u bashkuan me mijëra të tjerëve nga 40 vende nën flamurinizraelit. Nën kupolën e ndërtesës së kapitolit në Uashington, të pranishmit nderuanflamujt e divizioneve të ushtrisë amerikane, që çliroi të burgosurit nga kampete përqendrimit. Të mbijetuarit dhe njerëzit që i mbrojtën ata ndezën qirinj. Gjermania naziste dërgoi miliona hebrenj dhe të tjerë në kampe përqëndrimi gjatëLuftës së Dytë Botërore. Të burgosurit nga kampet u çliruan nga fundi i luftës. Edhe sot, emrat Aushvic dhe Treblinka janë sinonim i gjenocidit. Xhaxhai i presidentit Barak Obama ndihmoi në çlirimin e një prej kampeve tëpërqendrimit. Presidenti tha se ata që i çliruan dhe të tjerë që i strehuan hebrenjtëduke rrezikuar veten shërbejnë si shembull për të gjithë. Pa përmendur emra, presidenti tha se disa njerëz ende nuk pranojnë seHolokausti ka ndodhur. Laureati i çmimit Nobel dhe i mbijetuari i Holokaustit Eli Vizel efalenderoi presidentin për bojkotimin e një konferencë të fundit të OKB-së përracizmin ku presidenti iranian Mahmud Ahmadinexhad dënoi krijimin e Izraelit nëvitin 1948. Zoti Obama citoi një statistikë se të mbijetuarit e Holokaustit në Amerikëkishin lindur më shumë fëmijë se hebrenjtë e Amerikës. Ai i bëri thirrjeaudiencës që të ruante shpresa të tilla. //rd//